text: Fortjentsmedalje til efterlønner
  03 januar 2011 kl. 12.51
  Thomas Jessen fik Droningens Fortjenstmedalje, da han 1. januar gik på efterløn efter at have været "en institution" i Tønder Bank i 45 år.
  Medaljen fik han overrakt som en overraskelse, da banken holdt en intern reception.
  
  Kom i banken fra han var syv
  Thomas Jessen blev ansat 1. juli 1965. Men allerede som syv-årig havde han sin daglige gang i banken. Thomas Jessen er nemlig søn af Tønder Banks daværende direktør, Nicolai Peter Jessen. Da faren tiltrådte i banken i 1955 fulgte der nemlig en bolig med stillingen, og på den måde fik Thomas sin daglige gang i Storegade 22.
  
  En institution i banken
  - Thomas er vel nærmest blevet det, man kalder en ?institution? i banken, fortæller bankdirektør Mogens Mortensen. De fleste medarbejdere har svært ved at forestille sig banken uden Thomas. Han har løst så mange forskellige opgaver for banken, og har oparbejdet en meget betydelig viden, som han i de senere måneder har arbejdet ihærdigt på at videregive til sine kolleger. Vi er både stolte og glade for Thomas mangeårige indsats til gavn for Tønder Bank.
  